Na temelju čl. 3. Zakona o plaćama u lokalnoj i područnoj (regionalnoj) samoupravi (NN 28/10) i čl. 27. Statuta Grada Zlatara (Službeni glasnik Krapinsko – zagorske županije 36A/13, 9/18, 9/20), na prijedlog gradonačelnice Grada Zlatara, Gradsko vijeće Grada Zlatara na svojoj 31. sjednici održanoj dana 14. prosinca 2020. godine, donosi

**ODLUKU O IZMJENAMA I DOPUNAMA**

**ODLUKE** **O UTVRĐIVANJU OSNOVICE I KOEFICIJENTA ZA OBRAČUN PLAĆE GRADONAČELNIKA I ZAMJENIKA GRADONAČELNIKA GRADA ZLATARA, VISINE NAKNADE ZA NJIHOV RAD AKO DUŽNOST OBAVLJAJU BEZ ZASNIVANJA RADNOG ODNOSA, TE VISINE NAKNADE PREDSJEDNIKU GRADSKOG VIJEĆA**

Članak 1.

U Odluci o utvrđivanju osnovice i koeficijenta za obračun plaće gradonačelnika i zamjenika gradonačelnika Grada Zlatara, visine naknade za njihov rad ako dužnost obavljaju bez zasnivanja radnog odnosa, te visine naknade predsjedniku Gradskog vijeća („Službeni glasnik Krapinsko-zagorske županije“ 16/10, 30A/15, 22/17 – dalje Odluka), naziv Odluke mijenja se i glasi: „Odluka o utvrđivanju osnovice i koeficijenta za obračun plaće gradonačelnika i zamjenika gradonačelnika Grada Zlatara i visini naknade za njihov rad ako dužnost obavljaju bez zasnivanja radnog odnosa“.

Članak 2.

U uvodu Odluke ispred riječi: „Gradsko vijeće Grada Zlatara“, dodaju se riječi: „na prijedlog gradonačelnika Grada Zlatara“.

Članak 3.

Članak 8. Odluke briše se.

Članak 4.

Ova Odluka stupa na snagu osmog dana od dana objave u Službenom glasniku Krapinsko – zagorske županije.

KLASA: 120-01/20-01/02

URBROJ: 2211/01-01-20-2

U Zlataru 14. prosinca 2020.

PREDSJEDNICA

Danijela Findak